ตลาดหุ้นเอเชียผันผวน ตาม “ดาวโจนส์” ร่วงกว่า 2 พันจุด วิตกปัญหารุมเร้าฉุดศก.ถอดถอย!
ตลาดหุ้นเอเชียผันผวน ตาม “ดาวโจนส์” ร่วงกว่า 2 พันจุด วิตกปัญหารุมเร้าฉุดศก.ถอดถอย!
ตลาดหุ้นเอเชียผันผวน ตาม “ดาวโจนส์” ร่วงกว่า 2 พันจุด วิตกปัญหารุมเร้าฉุดศก.ถอดถอย!
10 มี.ค. 2563

ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงกว่า 2,000 จุดเมื่อคืน โดยดัชนีหลักทั้งสามทำสถิติดิ่งลงในวันเดียวรุนแรงที่สุดนับตั้งแต่เกิดวิกฤตการเงินโลกในปี 2551 เนื่องจากราคาน้ำมันดิบที่ทรุดตัวลงอย่างหนักและการแพร่ระบาดของไวรัสโควิด-19 ได้ส่งผลให้นักลงทุนวิตกกังวลเกี่ยวกับภาวะเศรษฐกิจโลกถดถอย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,474.89 จุด ลดลง 223.87 จุด, -1.14%
ดัชนี SSE Composite ตลาดหุ้นจีนเปิดวันนี้ที่ 2,918.93 จุด ลดลง 24.36 จุด, -0.83%
ดัชนี HSI ตลาดหุ้นฮ่องกงเปิดวันนี้ที่ 25,285.68 จุด เพิ่มขึ้น 245.22 จุด, +0.98%
ดัชนี TAIEX ตลาดหุ้นไต้หวันเปิดวันนี้ที่ 10,907.62 จุด ลดลง 70.02 จุด, -0.64%
ดัชนี KOSPI ตลาดหุ้นเกาหลีใต้เปิดวันนี้ที่ 1,942.85 จุด ลดลง 11.92 จุด, -0.61%
ดัชนี FTSE STI ตลาดหุ้นสิงคโปร์เปิดวันนี้ที่ 2,766.19 จุด ลดลง 16.18 จุด, -0.58%
ดัชนี FBMKLCI ตลาดหุ้นมาเลเซียเปิดวันนี้ที่ 1,415.86 จุด ลดลง 8.30 จุด, -0.58%
ด้านนักลงทุนวิตกกังวลเกี่ยวกับราคาน้ำมันที่ทรุดตัวลงหลังจากกลุ่มประเทศผู้ส่งออกน้ำมัน (โอเปก) และพันธมิตรที่นำโดยรัสเซีย ประสบความล้มเหลวในการทำข้อตกลงปรับลดการผลิตน้ำมันในการประชุมที่กรุงเวียนนาเมื่อวันศุกร์ที่ผ่านมา ส่งผลให้ซาอุดีอาระเบียเปิดฉากทำสงครามราคาน้ำมัน ด้วยการประกาศลดราคาขายน้ำมันอย่างเป็นทางการ (OSP)
นอกจากนี้ ตลาดยังได้รับแรงกดดันจากความกังวลเกี่ยวกับผลกระทบของไวรัสโควิด-19 ที่แพร่ระบาดไปทั่วโลก โดยข้อมูลจากมหาวิทยาลัยจอห์น ฮอปกินส์ ระบุว่า ขณะนี้ทั่วโลกมีผู้ติดเชื้อไวรัสโควิด-19 จำนวน 113,575 ราย และมีผู้เสียชีวิต 3,995 ราย ขณะเดียวกันมีรายงานว่า รัฐบาลอิตาลีได้สั่งปิดแคว้นทางตอนเหนือเพื่อสกัดการแพร่ระบาดของไวรัสดังกล่าว